**Ατομικό φύλλο εργασίας**

**Βίος και Πολιτεία του Αλέξη Ζορμπά**

1. Σε ποιο πρόσωπο γίνεται η αφήγηση;

Α. Σε τρίτο πρόσωπο

Β. Σε δεύτερο πρόσωπο

Γ. Σε πρώτο πρόσωπο

2. Ο αφηγητής είναι δραματοποιημένος;

Α. Όχι

Β. Ναι

3. Ποιος είναι ο τόπος στον οποίο εκτυλίσσεται η ιστορία;

………………………………………………………………………………….

4. Ο συγγραφέας χρησιμοποιεί στο απόσπασμα την αφηγηματική τεχνική του διαλόγου. Τι προσφέρει ο διάλογος σε ένα κείμενο;

……………………………………………………………………………………..

5. Πώς περιγράφει ο συγγραφέας τον Αλέξη Ζορμπά;

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

6. Ο Ζορμπάς για να ξεφεύγει από τις δυσκολίες και τις έγνοιες έπαιζε το σαντούρι του γιατί θεωρούσε πως η μουσική αγαλλιάζει την ψυχή και την απελευθερώνει. Για σένα η μουσική τι ρόλο παίζει στη ζωή σου;

*(Στο τέλος της απάντησής σου παρέθεσε τους στίχους από ένα τραγούδι που έχει ιδιαίτερη σημασία για σένα)*

**Παράλληλα Κείμενα**

**Ασκητική του Νίκου Καζαντζάκη**

«Αποχαιρέτα τα πάντα κάθε στιγμή. Στύλωνε τη ματιά σου αργά, παθητικά στο καθετί και λέγε: Ποτέ πια! Αγνάντευε γύρα σου: Όλα τούτα τα κορμιά που κοιτάς θα σαπίσουν. Σωτηρία δεν υπάρχει. Κοίταξε: Ζούνε, δουλεύουν, αγαπούν, ελπίζουν. Κοίταξε πάλι: Τίποτα δεν υπάρχει! Ανεβαίνουν από τα χώματα οι γενεές των ανθρώπων και ξαναπέφτουν πάλι στα χώματα. Σωριάζεται, πληθαίνει, ανεβαίνει ως τον ουρανό η αρετή κι η προσπάθεια του ανθρώπου.

Που πάμε; Μη ρωτάς! Ανέβαινε, κατέβαινε. Δεν υπάρχει αρχή, δεν υπάρχει τέλος. Υπάρχει η τωρινή τούτη στιγμή, γιομάτη πίκρα, γιομάτη γλύκα, και τη χαίρουμαι όλη.

Καλή είναι η ζωή, καλός ο θάνατος…..»

**Βίος και Πολιτεία του Αλέξη Ζορμπά του Νίκου Καζαντζάκη**

“Σταμάτησα. Ήθελα να πω: «Από τη στιγμή εκείνη αρχίζει η ποίηση», μα ο Ζορμπάς δε θα καταλάβαινε και σώπασα.

-Τι αρχίζει; ρώτησε ο Ζορμπάς με λαχτάρα. Γιατί σταμάτησες;

-... Αρχίζει ο μεγάλος κίνδυνος, Ζορμπά, είπα. Άλλοι ζαλίζουνται και παραμιλούν, άλλοι μοχτούν να βρουν μιαν απάντηση, που να τους στυλώνει την καρδιά και λένε: "Θεός". Άλλοι κοιτάζουν από την άκρα του φύλλου το γκρεμό ήσυχα, παλικαρίσια και λένε: «Μου αρέσει».

Ο Ζορμπάς συλλογίστηκε κάμποση ώρα· βασανίζουνταν να καταλάβει.

-Εγώ, είπε τέλος, κοιτάζω κάθε στιγμή το θάνατο, τον κοιτάζω και δεν φοβούμαι. Όμως και ποτέ, ποτέ δε λέω: Μου αρέσει. Όχι, δε μου αρέσει καθόλου! Δεν είμαι λεύτερος; Δεν υπογράφων

Σώπασε, μα γρήγορα φώναξε πάλι:

-Όχι, δε θ' απλώσω εγώ στο χάρο το λαιμό μου σαν αρνί και να του πως «σφάξε με, αγά μου, ν' αγιάσω»

Δε μιλούσα. Στράφηκε, με κοίταξε ο Ζορμπάς θυμωμένος.

-Δεν είμαι λεύτερος; ξαναφώναξε.

Δε μιλούσα. Να λες «Ναι»! στην ανάγκη, να μετουσιώνεις το αναπόφευγο σε δικιά σου ελεύθερη βούληση -αυτός, ίσως, είναι ο μόνος ανθρώπινος δρόμος της λύτρωσης. Το 'ξερα, και γι’ αυτό δε μιλούσα."

**Ερώτηση σχετικά με τα παράλληλα κείμενα:**

Πώς αντιμετωπίζει ο Καζαντζάκης τον θάνατο στα δύο κείμενά του;